題蕭叔原江山圖畫
作者：曾丰
朝代：宋

paragraphs: 玻璃橫眠蒼玉立，一段清姿天幻出。
霞作丹漿雲墨汁，恢張太素以爲質。
一時盤古縱橫筆，萬古玄冥濃淡色。
乾坤兩間一亭中，立人自下酬答功。
酒盞碁枰意氣充，薰爐茗椀情性融。
耳閼目閼還大道，聲塵色塵入長空。
客來且伴主人醉，機械客猶梏仁智。
未知二者一之贅，休言一者贅之細。
上人已悟細之至，何當更悟也無細，若至之謂□□□。